
LĪGUMS
par telpu un pieguļošās teritorijas ikdienas uzkopšanu Cēsu zonālā valsts arhīva ēkā Pils ielā 6/ Lenču ielā 3, Cēsīs



Rīgā	
Līguma datums ir pēdējā elektroniskā paraksta datums
		
	Latvijas Nacionālais arhīvs, reģistrācijas Nr.90009476367, juridiskā un faktiskā adrese: Šķūņu iela 11, Rīga, LV-1050, tās direktora vietnieka Gata Karlsona personā, kurš darbojas uz Kultūras ministrijas 2024.gada 10.aprīļa rīkojuma Nr. 2.3-4-27 pamata, turpmāk – Pasūtītājs, no vienas puses, un
[bookmark: _Hlk163753422]	Sabiedrība ar ierobežotu atbildību “HAGBERG”, vienotais reģistrācijas Nr. 40103233073, juridiskā adrese: “Ozolkalni B”, Mārupes pag., Mārupes nov., LV-2167, tās izpilddirektora Sergeja Gucola personā, kurš rīkojas saskaņā ar 2022.gada 15.janvāra pilnvaru Nr. 2022/04, turpmāk – Izpildītājs, no otras puses, abas kopā turpmāk - Puses un katra atsevišķi – Puse, pamatojoties uz Latvijas Nacionālā arhīva iepirkumu komisijas organizētā iepirkuma „Telpu un teritorijas uzkopšana Latvijas Nacionālā arhīva struktūrvienībās” (identifikācijas Nr. LNA 2024/2) rezultātiem, turpmāk – Iepirkums, noslēdz šādu līgumu, turpmāk – Līgums:
1. LĪGUMA PRIEKŠMETS
1.1. Pasūtītājs uzdod, un Izpildītājs veic Cēsu zonālā valsts arhīva telpu un teritorijas ikdienas uzkopšanu ēkā Pils ielā 6/ Lenču ielā 3, Cēsīs, saskaņā ar Pasūtītāja tehnisko specifikāciju (Līguma 1.pielikums) un Izpildītāja finanšu piedāvājumu (Līguma 2.pielikums).
1.2. [bookmark: _Hlk163749032]Kopējā Objekta platība sastāv no uzkopjamās telpu platības – 625.10 m2 un ēkai piegulošās teritorijas kopējā platība – 1197.2 m2.
1.3. Izpildītājs saskaņā ar Līguma 1.1. un 1.2. punktu sniedz telpu un teritorijas uzkopšanas pakalpojumus, turpmāk – Pakalpojums, izmantojot savus darbiniekus, uzkopšanas inventāru, tīrīšanas un dezinfekcijas līdzekļus, tajā skaitā sanitāri higiēniskos līdzekļus, kas atbilst Eiropas Savienības normatīvo aktu prasībām, un apkopes materiālus.
1.4. Par jebkuru pakalpojumu, kas nav noteikts Līguma 1.pielikumā vai pārsniedz tajā paredzēto apjomu Pasūtītājs un Izpildītājs vienojas atsevišķi.

2. LĪGUMA TERMIŅI
2.1. Līgums ir spēkā no 2024. gada 1.maija un ir spēkā līdz 2026. gada 31. martam, vai līdz brīdim, kad Pasūtītājs ir izmantojis Pakalpojumus Līguma 3.1. punktā minētās Līguma summas apmērā, atkarībā no tā, kurš nosacījums iestājas ātrāk.
2.2. Objekta nodošana Pakalpojuma izpildei notiek vienas nedēļas laikā no Līguma spēkā stāšanās dienas.

3. LĪGUMA SUMMA UN SAMAKSAS KĀRTĪBA
3.1. Līguma summa ir EUR 20 059,20 (divdesmit tūkstoši piecdesmit deviņi euro un 20 centi), PVN 21%  EUR 4 212,43 (četri tūkstoši divi simti divpadsmit euro, 43 centi), pavisam kopā EUR 24 271,63 (divdesmit četri tūkstoši divi simti septiņdesmit viens euro, 63 centi), turpmāk – Līguma summa.
3.2. Līguma summa tiek noteikta nemainīga uz visu Līguma darbības laiku, izņemot gadījumus, ja Puses vienojas par tās samazinājumu.
3.3. Maksu, kas saskaņā ar Izpildītāja finanšu piedāvājumu (2.pielikums) ir EUR 835,80 (astoņi simti trīsdesmit pieci euro, 35 centi) un PVN 21% EUR 175,52 (viens simts septiņdesmit pieci euro, 52 centi), pavisam kopā EUR 1011,32  (viens tūkstotis vienpadsmit euro, 32 centi), turpmāk – mēneša maksa, par kārtējā mēnesī sniegto Pakalpojumu, Pasūtītājs, pamatojoties uz Izpildītāja iesniegto rēķinu un Pušu abpusēji parakstītu uzkopšanas pakalpojumu pieņemšanas – nodošanas aktu, veic līdz nākamā mēneša 15. datumam. Savukārt Izpildītāja pienākums ir iesniegt Pasūtītājam rēķinu par mēnesī sniegto Pakalpojumu ne vēlāk kā līdz nākamā mēneša 5. datumam.
3.4. Pasūtītājs maksājumus par Pakalpojuma izpildi veic ar pārskaitījumu uz bankas kontu, kas norādīts Izpildītāja iesniegtajā rēķinā. Pasūtītāja maksājums tiek uzskatīts par izpildītu dienā, kad maksājuma uzdevums iesniegts izpildei bankā.

4. PASŪTĪTĀJA PIENĀKUMI UN TIESĪBAS
4.1. Pasūtītāja pienākumi:
kontrolēt Pakalpojuma izpildi, kā arī nepieciešamības gadījumā sniegt Izpildītājam norādes vai ieteikumus; 
samaksāt Izpildītājam par kvalitatīvi un savlaicīgi sniegtu Pakalpojumu Līgumā norādītajā apmērā un termiņā;
2 (divu) nedēļu laikā pēc Līguma noslēgšanas iepazīstināt Izpildītāju ar Pasūtītāja iekšējās kārtības noteikumiem;
veikt Izpildītāja darbinieku sākotnējo instruktāžu Objektā;
ierādīt Izpildītājam telpu, kur Izpildītāja darbinieki Objekta uzkopšanas laikā var atstāt savas personīgās mantas un visu Līguma darbības laiku uzglabāt darba inventāru un citus Pakalpojuma sniegšanai nepieciešamos materiālus un līdzekļus;
3 (trīs) dienas iepriekš brīdināt Izpildītāju, ja ir ieplānotas izmaiņas Pasūtītāja darba laikā vai apmeklētāju pieņemšanas laikā.
4.2. Pasūtītāja tiesības:
vienpusēji apturēt Pakalpojuma sniegšanu gadījumā, ja Izpildītājs nepilda Līguma noteikumus;
dot norādījumus par Pakalpojuma izpildi;
nepieņemt Pakalpojumu, ja tas sniegts nekvalitatīvi, nepilnīgi vai arī tas neatbilst Līguma un tehniskās specifikācijas prasībām, informējot par to Izpildītāju rakstveidā;
pieprasīt jebkura Izpildītāja darbinieka nomaiņu ar citu, ja Pasūtītāju neapmierina minētā darbinieka darba kvalitāte.

5. IZPILDĪTĀJA PIENĀKUMI UN TIESĪBAS
5.1.  Izpildītāja pienākumi:
sniegt Pakalpojumu darba dienās no plkst. 8.30 līdz plkst. 16.00, par konkrētu darba grafiku vienojoties ar Līguma 11.3.punktā norādīto Pasūtītāja pārstāvi. Konkrētu darbu izpildes grafiku izstrādā Izpildītājs un to saskaņo ar Pasūtītāja pārstāvi ne vēlāk kā piecas dienas pirms darbu uzsākšanas vai pirms līdzšinējā darbu grafika maiņas, ja tiek veiktas izmaiņas jau saskaņotā darbu grafikā;
savlaicīgi – vismaz piecas dienas pirms darbu uzsākšanas – darīt zināmu un saskaņot ar Pasūtītāja pārstāvi grafiku, kādā tiks veikti darbi, kas saskaņā ar tehnisko specifikāciju veicami reizi ceturksnī un divas reizes gadā; 
sniedzot Pakalpojumu, ievērot darba tiesisko attiecību, darba aizsardzības un ugunsdrošības prasības;
Līguma darbības laikā nodrošināt, ka Pakalpojumu sniedz kvalificēts personāls, kas apmācīts lietot paredzētās iekārtas, materiālus un/vai uzkopšanas, tīrīšanas un dezinfekcijas līdzekļus;
pēc attiecīga Pasūtītāja rakstveida pieprasījuma saņemšanas nekavējoties – ne vēlāk kā nākamajā dienā – nodrošināt jebkura Izpildītāja darbinieka nomaiņu ar citu, ne mazāk kvalificētu darbinieku, ja Pasūtītāju neapmierina minētā Izpildītāja darbinieka darba kvalitāte. Darbinieka nomaiņa nedod Izpildītājam tiesības prasīt papildu samaksu vai Pakalpojuma termiņa izmaiņas;
ja Pasūtītājam rodas motivēti iebildumi par Pakalpojuma izpildes gaitu vai kvalitāti, Pasūtītājs sastāda aktu, norādot nepieciešamos uzlabojumus un izpildes termiņus, un Izpildītājs novērš konstatētos trūkumus aktā norādītajā termiņā;
rūpēties un atbildēt par sava inventāra uzglabāšanu Objektā;
veikt periodiskas (ne retāk kā divas reizes mēnesī) Objekta ikdienas uzkopšanas pārbaudes, lai nodrošinātu, ka Pakalpojums tiek sniegts kvalitatīvi;
Izpildītājs ir atbildīgs par katru nelaimes gadījumu, kas noticis ar Izpildītāja darbinieku Objektā Pakalpojuma sniegšanas laikā;
Izpildītājs uzņemas atbildību par pieaicinātā apakšuzņēmēja veiktā darba kvalitāti, kā arī par apakšuzņēmēja radītajiem zaudējumiem. Apakšuzņēmēja piesaistīšana un/vai jebkāda līguma noslēgšana ar apakšuzņēmēju neatbrīvo Izpildītāju no saistībām vai atbildības saistībā ar Līguma izpildi. Izpildītājs ir pilnībā atbildīgs par to, lai apakšuzņēmējs ievērotu visas no Līguma izrietošās saistības un pienākumus gan pret Pasūtītāju, gan trešajām personām;
Izpildītājs patstāvīgi organizē nolīgtā apakšuzņēmēja darbu, kā arī veic izpildīto darbu kontroli un pieņemšanu. Izpildītājs patstāvīgi kārto norēķinus ar apakšuzņēmēju.
Izpildītājs apņemas 3 (trīs) darbdienu laikā no Līguma spēkā stāšanās dienas, bet ne vēlāk kā pirms Pakalpojuma sniegšanas uzsākšanas, iesniegt Pasūtītājam Izpildītāja civiltiesiskās atbildības Objektā apdrošināšanas polisi, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina šādas apdrošināšanas spēkā esamību – Izpildītāja civiltiesiskās atbildības apdrošināšanu Objektā ar kopējo atbildības limitu un atbildības limitu par katru gadījumu ne mazāku kā EUR 50 000 (piecdesmit tūkstoši euro) par zaudējumiem, ko Objektos izraisa Izpildītājs, sniedzot Pakalpojumu. Izpildītājs nodrošina Līguma apdrošināšanu līdz Līguma darbības termiņa beigām.

5.2. Izpildītāja tiesības:
saņemt no Pasūtītāja Pakalpojuma izpildei nepieciešamo informāciju;
netraucēti piekļūt Objektam, lai sniegtu Pakalpojumu noteiktajā termiņā un pienācīgā kvalitātē.

6. LĪGUMA IZPILDĒ IESAISTĪTO APAKŠUZŅĒMĒJU NOMAIŅAS UN JAUNU APAKŠUZŅĒMĒJU PIESAISTĪŠANAS KĀRTĪBA
6.1. Izpildītājs savlaicīgi rakstveidā informē Pasūtītāju par nepieciešamību nomanīt Līguma izpildē iesaistīto apakšuzņēmēju vai piesaistīt jaunu apakšuzņēmēju.
6.2. Saskaņā ar Publisko iepirkumu likuma 62.pantu Līguma izpildē iesaistītā apakšuzņēmēja nomaiņai vai jauna apakšuzņēmēja iesaistīšanai nepieciešama Pasūtītāja piekrišana, ko Pasūtītājs ne vēlāk kā 5 (piecu) darba dienu laikā pēc tam, kad no Izpildītāja ir saņēmis visu nepieciešamo informāciju un dokumentus, kas nepieciešami lēmuma pieņemšanai, informē Izpildītāju par piekrišanu vai atteikumu atļaut Līguma izpildē iesaistītā apakšuzņēmēja nomaiņu vai jauna apakšuzņēmēja iesaistīšanu Līguma izpildē.  

7. PUŠU ATBILDĪBA
7.1.  Ja Izpildītājs nesniedz Pakalpojumu pienācīgā kvalitātē vai Līgumā noteiktajā apjomā un termiņos, Izpildītājam jāmaksā Pasūtītājam līgumsods 5% (pieci procenti) apmērā no mēneša maksas par katru konstatēto Pakalpojuma kvalitātes vai izpildījuma neatbilstību Līgumam, par ko sastādīta un Izpildītājam nosūtīta Pasūtītāja rakstveida pretenzija. Pamatojoties uz šādu pretenziju, Pasūtītājs ir tiesīgs samazināt ikmēneša maksājumu Izpildītājam attiecīgi aprēķinātā līgumsoda apmērā.
7.2.  Ja Pasūtītājs kavē Līgumā noteiktos maksājuma termiņus, Izpildītājs ir tiesīgs pieprasīt un Pasūtītājam ir pienākums maksāt līgumsodu 0,1% (nulle komats viens procents) apmērā no termiņā nesamaksātās kopējās summas par katru kavējuma dienu, bet ne vairāk kā 10% (desmit procenti) no termiņā nesamaksātās kopējās summas.
7.3. Ja Izpildītājs neievēro Pasūtītāja aktā, kas sastādīts saskaņā ar Līguma 5.1.6.apakšpunkta nosacījumiem, norādīto Pakalpojuma trūkumu novēršanas termiņu, Pasūtītājs ir tiesīgs prasīt Izpildītājam līgumsodu 50,00 EUR (piecdesmit euro) apmērā par katru dienu, kas pārsniedz aktā norādīto termiņu, līdz minētā trūkuma novēršanai, bet ne vairāk kā 10% (desmit procenti) no Līguma kopējās summas.
7.4. Izpildītājam ir pienākums uz sava rēķina novērst bojājumus un segt zaudējumus, kas Pasūtītājam vai trešajām personām radušies nekvalitatīvi sniegta Pakalpojuma dēļ, kā arī samaksāt visus valsts un pašvaldību institūciju uzliktos administratīvos sodus par pārkāpumiem saistībā ar Pakalpojuma izpildi vai neizpildi.
7.5. Puses piekrīt, ka līgumsodus, izmaksas un zaudējumu atlīdzības, kas Pasūtītājam pienākas no Izpildītāja saskaņā ar Līguma izpildi, Pasūtītājs ir tiesīgs ieturēt no jebkura maksājuma, kas saistībā ar Līgumu pienākas Izpildītājam.
7.6. Līgumsoda samaksa neatbrīvo puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.

8. LĪGUMA GROZĪŠANA, PAPILDINĀŠANA UN IZBEIGŠANA
8.1. Līgumu var grozīt, papildināt vai izbeigt pirms termiņa, Pusēm par to savstarpēji vienojoties. Visi Līguma grozījumi un papildinājumi tiek pievienoti Līgumam rakstveidā kā pielikumi un kļūst par Līguma neatņemamām sastāvdaļām. Līguma grozījumi un papildinājumi stājas spēkā ar brīdi, kad tos parakstījušas abas Puses.
8.2. Pasūtītājs ir tiesīgs vienpusējā kārtā, nosakot Līguma izbeigšanas datumu, izbeigt Līgumu pirms termiņa, nosūtot par to rakstveida paziņojumu Izpildītājam, šādos gadījumos:
Izpildītājs ir nokavējis jebkuru no Līgumā vai tā pielikumos noteiktajiem pakalpojuma izpildes termiņiem vairāk nekā 3 (trīs) reizes vai Izpildītāja kopējais darbu izpildes termiņu nokavējums par vienu vai vairākiem termiņiem kopā sasniedzis 5 (piecas) dienas;
Izpildītājs sniedz pakalpojumu nekvalitatīvi vai neatbilstoši Līguma nosacījumiem vai arī nepilda savas saistības un pienākumus, kas izriet no Līguma, un 5 (piecu) dienu laikā pēc attiecīga Pasūtītāja rakstveida paziņojuma saņemšanas nav novērsis savas nekvalitatīvas darbības vai neizdarības sekas;
ja pret Izpildītāju uzsākts maksātnespējas process vai tā saimnieciskā darbība pārtraukta vai apturēta;
attiecībā uz Izpildītāju (t.sk. tā valdes vai padomes locekli, patiesā labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tās valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība) ir piemērotas sankcijas, atbilstoši “Starptautisko
Latvijas Republikas nacionālo sankciju likuma” nosacījumiem;
attiecībā uz Izpildītāju, tā patiesā labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais.
ja Pasūtītāja atbildībā vairs nav Telpu un Teritorijas apsaimniekošana un pārvaldīšana.
8.3.  Ja Līguma darbība tiek izbeigta pirms Līguma 2.1.punktā norādītā termiņa, tad Puses sastāda aktu, ar kuru tiek fiksēts uz Līguma pārtraukšanas brīdi sniegtā Pakalpojuma apjoms. Pasūtītājs veic norēķinu ar Izpildītāju saskaņā ar abpusēji sastādīto aktu un Līgumā noteiktajiem izcenojumiem. Pasūtītājs ir tiesīgs ieturēt no Izpildītājam izmaksājamām summām līgumsodus vai zaudējumu atlīdzības, ja tādas attiecināmas.
8.4.  Ja Izpildītājs pēc Pasūtītāja uzaicinājuma neierodas uz Līguma 8.3.punktā minētā akta sastādīšanu, Izpildītājs atzīst sev par saistošu Pasūtītāja vienpusēji parakstītu aktu. Puses vienojas, ka uzaicinājumu Pasūtītājs nosūta Izpildītāja noteiktajai Līguma izpildi koordinējošai personai e-pasta sarakstē.
8.5. Izpildītājam ir tiesības vienpusējā kārtā izbeigt Līgumu, 30 (trīsdesmit) dienas iepriekš par to rakstveidā paziņojot Pasūtītājam, ja Pasūtītājs kavē Līgumā noteikto maksājumu samaksas termiņus vairāk par 30 (trīsdesmit) dienām pēc Izpildītāja rēķina iesniegšanas Pasūtītājam.
8.6. Citi būtiski Līguma grozījumi, kas nav atrunāti Līgumā, tiek veikti saskaņā ar Publisko iepirkumu likuma 61.pantu.

9. NEPĀRVARAMAS VARAS APSTĀKĻI
9.1. Pušu atbildība neiestājas, ja Līguma saistību izpildi aizkavē vai tā kļūst neiespējama  nepārvaramas varas apstākļu dēļ. Par nepārvaramu varu uzskatāmi apstākļi, kurus Pusei nebija iespējams ne paredzēt, ne novērst un kuri iziet ārpus Puses kontroles un atbildības. Ar nepārvaramas varas apstākļiem Puses saprot karu, blokādi, embargo, eksporta un importa aizliegumu, epidēmijas un citus ārkārtēja rakstura apstākļus, kurus Puses nevarēja paredzēt slēdzot Līgumu un tā izpildes laikā, dabas katastrofas, ugunsnelaime, plūdi, citas stihiskas nelaimes un sociālie konflikti (streiki, boikoti, lokauti). 
9.2. Pusei, kuras saistību izpilde tiek kavēta nepārvaramas varas apstākļu dēļ, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 (trīs) dienu laikā no to iestāšanās dienas.
9.3. Pēc nepārvaramās varas apstākļu izbeigšanās Puses rakstveidā vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 (vienu) mēnesi, tad Puses rakstveidā vienojas par turpmāko Līguma darbību vai tā vienpusēju pārtraukšanu, negaidot nepārvaramas varas apstākļu izbeigšanos.

10. STRĪDU IZŠĶIRŠANAS KĀRTĪBA
10.1. Strīdus un domstarpības, kas Pusēm rodas Līguma izpildes gaitā, par Līgumu un tā izpildi Puses risina pārrunu ceļā, noformējot to rakstveidā.
10.2. Ja strīdus un domstarpības nav iespējams atrisināt pārrunu ceļā, tie nododami izšķiršanai Latvijas Republikas tiesā Latvijas Republikas normatīvajos aktos noteiktajā kārtībā.

11. CITI NOTEIKUMI
11.1. Puses Līguma izpildē sev par saistošu atzīst arī Pušu un Pušu pilnvaroto personu saraksti e-pastā, kā arī ar drošu elektronisko parakstu parakstītus Pušu dokumentus. Visi paziņojumi un pārējie ar Līguma izpildi un grozījumiem saistītie dokumenti, tiek uzskatīti par saņemtiem, kad nodoti Pusei personīgi, nogādāti ar pasta starpniecību vai nosūtīti pa e-pastu vai uz e-adresi. Mainot savu nosaukumu, adresi vai citus rekvizītus katra Puse apņemas septiņu dienu laikā paziņot otrai Pusei par izmaiņām.
11.2. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
11.3. Līguma izpildi koordinējošā persona no Pasūtītāja puses ir Cēsu zonālā valsts arhīva direktore Lelde Meidropa, tālr. +371 27066353, e-pasts: lelde.meidropa@arhivi.gov.lv
11.4. Līguma izpildi koordinējošā persona no Izpildītāja puses ir Dagnija Lapiņa, tālr. +371 22332233, e-pasts: dagnija@hagberg.lv.
11.5. Līguma 11.3 un 11.4 apakšpunktos noteiktās Pušu kontaktpersonas ir tiesīgas attiecīgās Puses vārdā parakstīt pieņemšanas – nodošanas aktus, trūkumu aktus un citus dokumentus, iesniegt ieteikumus un pretenzijas, kā arī risināt citus ar Līguma izpildi saistītus organizatoriskus jautājumus.
11.6. Pušu juridisko adrešu, atbildīgo kontaktpersonu un citu rekvizītu maiņas gadījumā Puses apņemas par to viena otru informēt rakstveidā 5 (piecu) darba dienu laikā, neizdarot grozījumus Līgumā.
11.7. Līgums sagatavots latviešu valodā un parakstīts ar drošu elektronisko parakstu. 
11.8. Līgumam ir divi pielikumi:
1.pielikums – Tehniskā specifikācija;
2.pielikums – Izpildītāja finanšu piedāvājums (datne: Finanšu piedāvājums).

